Колко пута Богу захвалити треба
Вишњем Богу толко пута
Захвалити треба,
Колко зрака нама пошље
Сунце с плавог неба.

И колико звезда има
Што на небу сјају.
Колико је тренутака
Откад оне трају.

Колко капљи вода има
У пучини мора,
Колико је риба тамо
И другога створа.

Колко травки на свом свету
Широкоме има,
И листића колка малих
Висе на дрвима.

Колко зрна сви влатови
На њивама крију,
И малених колко црви
Испод земље рију.

Колико се праха дигне
У плавоме зраку,
Колко ситна снега има
У зимњем облаку.

У жилама колко тече
Топлих капи крви,
Колко песка брдо има
Кад се са свим смрви.

Колко живих свега дишу
Испод овог неба —
Толко пута вишњем Богу
Захвалити треба.

Извор 
Поповић, С. 1872. Божићни дар. Нови Сад: Српска народна задружна штампарија. стр. 10-11.

Петар Деспотовић
Преводи